Ammunisie agter in Vrystaat-erf gekryVier emmers vol haelgeweer-ammunisie is Woensdagoggend agter in ŉ erf van ŉ huis in Sasolburg in die Vrystaat gevind. Konst. Peter Kareli, ŉ polisiewoordvoerder, sê mense wat opknappingswerk aan die huis in Vaalpark gedoen het, het die emmers onder ŉ hoop grond gevind. Die werkers het ŉ gat met die grond opgevul toe hulle op die emmers afgekom het. Die polisie is ontbied en sal die saak verder ondersoek. Die polisie is ook op soek na die eienaar van die huis.